cyanic-selkie/wikianc huggingface dataset:
Stiftelsen Norsk Luftambulanse
Stiftelsens øvrige aktiviteter
Videre driver stiftelsen et av Europas største forskningsmiljøer innen akuttmedisin utenfor sykehus med over 20 stipendiater.
Historie
Det var legen Jens Moe som grunnla Stiftelsen Norsk Luftambulanse. Han hadde i flere år vært kritisk til ambulansesystemet i Norge, og mente at flere kunne reddes dersom hjelpen kom raskere frem.
Avril Lavigne
Biografi
Hun var gift med Deryck Whibley, vokalist i Sum 41, 17. september 2009 ble det kunngjort at paret hadde blitt separert. Etter et halvt år med dating ble hun i august 2012 forlovet med frontmannen i Nickelback, Chad Kroeger. De giftet seg i Frankrike 1. juli 2013, på Canadas nasjonaldag. De ble separert to år senere, og siden skilt. Som en følge av musikkarrièren, har hun også deltatt i noen spillefilmer, i tre av disse spiller hun seg selv, mens i filmene Fast Food Nation og The Flock hadde hun ordinære fiksjonsroller. I 2008 lanserte Lavigne sitt eget klesmerke med navnet «Abbey Dawn», etter det kallenavnet hun hadde da hun var ung. Tilhørende klesmerket kom også en parfymekolleksjon.
Kópavogur
Byens egne sportsklubber er Gerpla, Breiðablik UBK og HK. Ordfører i Kópavogur er Guðrún Pálsdóttir. Kópavogur er vennskapsby med Trondheim.
Håndball-VM 1965 for kvinner
5.
Byggeoppgave
Fysisk kontroll
Den fysiske kontrollen befatter seg med bygningens forhold til omgivelsene. Det kan være kontroll av klima, lys, lyd, lukt etc. Flere av disse faktorene er geografiske. Den fysiske kontrollen vil også være bestemmende for hva som betegnes som regional egenart
Funksjonell ramme
En bygning er bestemt av hva som skal foregå i den, hvordan bygningen skal brukes. Den er en praktisk ramme om disse handlingene. Undersøkelsen av funksjonenes rolle innen byggeoppgaven kan begynne med en klassifisering av alle de aktivitetene som skal foregå i en arkitektonisk ramme og hvor stor plass som kreves til dette. Funksjonene bestemmer ikke bare størrelsen på rommet, men også formen. Den funksjonelle faktoren har ned gjennom tidene spilt en vekslende rolle, og til samme tid kan en både peke på arkitektoniske helheter der den dominerer og andre der den spiller en underordnet rolle. Synet på hva som er funksjonelt vil også alltid forandre seg. Sammen utgjør den fysiske kontrollen og den funksjonelle rammen det fysiske miljøet.
Tana kirke
Stedet er et velkjent turistmål. Adkomst er via Fv98 og Fv281.
VM i ishockey for menn 1992
Ishockey-VM 1992 pulje C1
Ishockey-VM 1992 pulje C1 ble arrangert i Hull i Storbritannia i perioden 18. til 24. mars 1992. Storbritannia gikk ubeseiret gjennom turneringen og returnerte til B-puljen, mens Sør-Korea rykket ned til pulje C2.
Strängnäs kommune
Geografi
Kommunen ligger sør for innsjøen Mälaren, og omfatter flere øyer, blant annet Tosterön og Sveriges største øy i en innsjø, Selaön. Landskap prega av jordbruksområder langs Mälarens fjorder og viker. Flere rullesteinsåser går gjennom kommunen.
Theodoret av Kyros
Han bodde i klosteret i sju år, men ble i 423 mot sin vilje utnevnt til biskop av Kyros. Det var et stort bispedømme med over 800 prestegjeld og flere klostre og eneboere. Samtidig var det også mange heretikere og hedninger i bispedømmet, og Theodoret brukte mye energi på å få disse inn under kirken. Han reiste mye og var kjent som en dyktig taler. 26 ganger var han i Antiokia for å tale. Han fikk også bygd mange kirker, broer, akvedukter og lignende i bispedømmet.
Gimlemoen
Gimlemoen (1-51, 10-50) er også navn på hovedgaten gjennom universitetsområdet til Universitetet i Agder i forlengelsen av Ingerthas vei ved Oberstløytnant Omdals vei på Gimlevang til Jegersbergveien. Gaten fikk dette navnet i forbindelse med utbyggingen.
Bob Siebenberg
Siebenberg spilte også i et band kalt Heads Up, som utgav albumet The Long Shot i 1989. På dette album medvirket Siebenberg, Dennis O'Donnell, Mark Hart, Brad Cole, John Helliwell, Marty Walsh og Scott Gorham på gitar.
Kastellet (København)
Historie
Kastellet ble renovert 1989–99 ved hjelp av midler fra A.P. Møller og Hustru Chastine Mc-Kinney Møllers Fond til almene Formaal.
Øvrige bygninger
Kommandantboligen: Kommandantboligen er tegnet av Elias David Häusser og oppført i 1725 på samme tid som arresthuset ble føyd til kirken. De første årene var bygningen bolig for kommandanten på festningen. I nyere tid fungerer den som embetsbolig for forsvarssjefen.
Kastellet i dag
Kastellet eies av det danske Forsvaret og benyttes blant annet som forsvarssjefens residens i kommandantgården, av det danske Hjemmeværnet, Forsvarets Efterretningstjeneste og Det Kgl. Garnisonsbibliotek, samt en rekke andre myndigheter og tjenesteboliger, herunder Mars og Merkur.
Lockheed SR-71 Blackbird
Bakgrunn
SR-71 ble forutgått av en serie fly som, selv om de utseendemessig var like, hadde forskjellige bruksområder.
AF-12/YF-12A
Kedlock var kodenavnet på en planlagt avskjæringsjagervariant av A-12 for USAF. Tre fly ble tatt fra A-12s produksjonslinje for konvertering til AF-12. I 1963 gjennomgikk USAF flytypebetegnelsene, og prefikset AF ble erstattet av YF. YF-12A fløy første gang 7. august 1963. Prosjektet var så hemmelig at da president Johnson annonserte flytypen i en tale 29. februar 1964, ble det presentert som «A-11». Flyet skilte seg fra A-12 ved at det var toseters, og hadde rom for tre luft-til-luftraketter av typen AIM-47.
M-21 og D-21 (Q-12)
Prosjektet gikk videre under kodenavnet Senior Bowl, der det ble gjort forsøk med å slippe D-21 fra B-52 bombefly, men i mars 1971 ble prosjektet kansellert. Det ble produsert to M-21, hvorav ett gikk tapt, og i alt 38 D-21-droner. Disse ble enten destruert eller sendt til museer.
Overvåkningsutstyr
Nesepartiet på flyet var utbyttbart, og rommet tre varianter av overvåkingsutstyr. I tillegg hadde flyet åtte rom, eller bays, for overvåkningsutstyr. Hovedkameraet, fra Itek, hadde til å begynne med en brennvidde på 36 tommer, men dette ble seinere byttet ut med ett med brennvidde på 48 tommer.
Flekktyfus
Vaksine og forebygging
Det finnes ingen tilgjengelig vaksine i Norge. Sykdommen overføres fra rotter til mennesker gjennom lus. Man blir ikke smittet hvis man unngår å få kroppslus.
Behandling
Uten behandling kan flekktyfus være dødelig, særlig den epidemiske formen. Hvis sykdommen behandles på et tidlig stadium med antibiotika vil den kunne stanses i nesten alle tilfeller. Alle rickettsia-artene er følsomme for tetrasykliner og kloramfenikol. Førstevalg er doxycyklin.
Flekktyfus i dag
Etter andre verdenskrig har flekktyfus-epidemier forekommet i Øst-Europa, Asia, Midtøsten og deler av Afrika. Ifølge Verdens helseorganisasjon dør omtrent 0,2 mennesker av flekktyfus per én million mennesker i året.
Lockheed SR-71 Blackbird
Komplett individoversikt
Liste over produserte SR-71-fly:
Lampeter
Lampeter (walisisk Llanbedr Pont Steffan) er en by i Ceredigion i Wales. Den ligger på stedet hvor elvene Teifi og Dulas renner sammen.
Sverre Økland (1941)
Sverre Økland (født 4. januar 1941 i Tysnes) er en tidligere norsk offiser. Han var sjef for Søndenfjeldske dragonregiment fra 1987 til 1989, og stabssjef ved Hærstaben i Forsvarts overkommando fra 1989 til 1992.
Hjemmebrent
Lovreguleringer
Frem til 1750-tallet var hjemmebrenning både tillatt og utbredt i Norge. I 1756 ble det forbudt, da kongen mente at de små kornavlingene man fikk under Den lille istid, måtte brukes til mat og ikke til drikke. Dette første forbudet gjaldt i ca. 40 år, da brenning igjen ble tillatt i byer. I 1816 ble lovligheten utvidet til å omfatte alle brukere og besittere av matrikulert jord, og produksjonen økte vesentlig. Lov av 1. juli 1816 slapp hjemmebrenningen helt fri offisielt, men i praksis hadde den vært fri i årevis og oppmuntret av myndighetene, som mente den tjente til å utnytte kornproduksjonen effektivt. Til overmål vedtok Stortinget samme år importforbud for utenlandsk brennevin. I 1845 kom restriksjoner på hjemmebrenning, og antall destillasjonsanlegg falt raskt fra ca. 10 000 til 40. De som drev videre, var først og fremst fabrikkanlegg. I praksis ble hjemmebrenning i småskala forbudt i Norge med lovbestemmelsene fra 1845, ettersom anleggene måtte ha en minimumsproduksjon på 200 potter (193 liter).
Produksjon
Hjemmebrentapparat finnes stort sett i to varianter; Pot, og Reflux. En «Pot-Still» er det minst avanserte apparatet, og består stort sett av et kokekar med en kondenseringsannordning på. Disse apparatene tar med seg store deler av smak og aroma fra satsen, og brukes til å lage konjakk, whisky og annet, smakfullt brennevin.
Paulus’ brev
Paulus’ brev er den største delen av tekstene i Det nye testamente i Bibelen. Det er brev som er skrevet av apostelen Paulus (fødeår ukjent, trolig drept 64), eller hans medarbeidere, til de første kristne menighetene. Brevene har vært viktige for utviklingen av kristen teologi.
Kanoniske brev tilskrevet Paulus
Særlig kjønnskritiske forskere fremhever den store idelogiske forskjellen mellom de autentiske paulusbrevene, som er positive-ambivalente til kvinnelige menighetsledere, og de senere brevene fra «Paulus-skolen», som «skulle ha kvinnene tilbake til datidens motsvarighet til kjøkkenbenken».
Brevene til Timoteus og Titus omtales som Pastoralbrevene fordi de drøfter menighetsledernes (pastorenes) plikter og oppgaver.
Tapte paulusbrev
Paulus henviser i brevene til noen brev som tilsynelatende ikke er bevart. Det gjelder blant annet to brev til korintermenigheten, som viser at korrespondanse mellom Paulus og korinterne var mye lengre enn vi normalt tenker oss. Det første brevet er nevnt i 1 Kor 5,9 og er en del av foranledningen til Første korinterbrev. Mellom det som kalles Første korinterbrev og Andre korinterbrev har det tilsynelatende også vært et brev som ofte omtales som «Tårebrevet» (2 Kor 2,3f og 7,8). Forutsatt at tekstene i Bibelens kanon er hele og fullstendige brev som ble skrevet slik de er kjent i dag, gir det følgende kronologi for Paulus’ korinterbrev:
Brevene i ettertiden
Brevene fikk stor betydning for utforming av kirkens lære og ordning i sin nære ettertid. I senere tid har ulike forståelser av Paulus' posisjon og intensjoner vært gjenstand for mange diskusjoner. Martin Luthers nylesning av Romerbrevet skal ha vært grunnlaget for reformasjonen.
Boda
Boda er et tettsted i Rättvik kommune i Dalarnas län i landskapet Dalarna i Sverige. I 2010 hadde tettstedet 541 innbyggere.
Hårmygg
Utseende
Midtkroppen (thorax) er kraftig sklerotisert (hard), ryggen («scutum») er høyt hvelvet, og scutellum er ganske lite, men oppstående. Hele kroppen kan være kledt med lange hår, særlig hos hanner i slekten Bibio. Ikke sjelden er thorax mer eller mindre rød eller oransje, særlig hos arter i den tropiske slekten Plecia. Beina er lange og slanke hos underfamilien markmygg (Pleciinae), mens de hos underfamilien Bibioninae er fortykkede og modifiserte. Framlårene er brede og noe flate. Framleggene hos slekten Bibio er fortykkede og ender i en kraftig pigg, hos slekten Dilophus har de en gruppe utstående pigger i midten og en krans av pigger rundt spissen. Framføttene er ganske sterkt forlengede. Mellom- og bakbeina er vanligvis mer eller mindre fortykkede hos Bibioninae.
Vingene er forholdsvis store og brede, med få men tydelige årer som danner et karakteristisk mønster (se tegningen). De er gjerne røykfargede, men har sjelden fargetegninger. Hunnens vinger er ofte mørkere enn hannens. Bakkroppen er ganske slank hos hannen, med lange hår på sidene. Hos hunnen er bakkroppen mye tykkere og mindre hårete.
Puppene ligger fritt i et kammer i jorden, ikke omgitt av noen slags kokong. De er hvitaktige på farge, bortsett fra fasettøynene, som blir rødbrune før klekkingen. De fleste av det voksne insektets deler er gjenkjennelige på puppen.
Levevis
Eggene graves ned eller stikkes ned i fuktig jord, kompost eller gjødsel. De legges i grupper på opptil 4000 egg. Larvene lever i jorden av råtnende plantemateriale, røtter og annet. De kan i noen tilfeller gjøre skade i jordbruket, men de er mer til nytte, da de fremmer dannelsen av humus ved at de tygger opp det døde plantematierialet slik at mikroorganismer får en større overflate å arbeide på. Hos mange arter er larvene hvite eller gulaktige, men de kan også være mørkt jordfargede. Larvene har en godt utviklet hodekapsel med kraftige kjever, de har vanligvis øyeflekker (stemmata), men det er usikkert om de har noen form for syn. I tillegg har hodet noen runde sansegroper (sensiller). Larven har ti par åndehull (spirakler) langs kroppssidene. Larvene lever i klynger som ofte omfatter flere hundre larver. I alle fall noen av artene har sju larvestadier. Noen arter i fjellet bruker to eller flere år på larveutviklingen. Som hos alle tovinger gjennomgår de en fullstendig forvandling med et puppestadium.
Utbredelse
Familien er utbredt over hele Jorden, bortsett fra de mest ekstreme polområdene og noen øyer i Stillehavet. Slektene Bibio og Penthetria er mest artsrike på den nordlige halvkulen, slekten Dilophus på den sørlige halvkulen og slekten Plecia i tropene. I Norge har vi slektene Bibio med 14 arter og Dilophus med tre arter.
Generelt om mygg
Mygg tilhører tovingene, de har som navnet sier bare ett par vinger, eller to vinger, det bakerste vingeparet er erstattet av (omdannet til) to svingkøller eller kølleformede balanseorganer. Bare noen få arter stikker eller biter.
Rowan Atkinson
«Mr. Bean»
Atkinsons kjente skikkelse, den morsomme og uheldige rollefiguren Mr. Bean, dukket først opp på nyttårsdagen i 1990 i en halv times spesial-show for Thames Television. Atkinson dukket opp på komedie-festivalen i Montréal i 1987 og enda en gang i 1989. Flere oppfølgere i serien om Mr. Bean dukket opp på britisk TV i 1990, og siden kom kinofilmene Mr. Bean - Den store katastrofefilmen i 1997, regissert av Mel Smith, og Mr. Beans ferie i 2007.
Senere roller
Han hadde hovedrollen som Johnny English i en parodi på James Bond i 2003. Oppfølgeren til denne filmen, Johnny English Reborn, kom 2011. Rowan Atkinson dukket opp i 2009 i West End-musikalen Oliver! med rollen som Fagin. Denne forestillingen ble regissert av Rupert Goold.
Fiksstjerne
En fiksstjerne er nesten det samme som en stjerne. Før i tiden bruktes ordet stjerne ofte både om planetene – vandrestjernene – og om de egentlige stjernene – fiksstjernene – som alltid står i ro i forhold til hverandre, slik at de danner visse «uforanderlige figurer», som kalles stjernebilleder eller «konstellasjoner». Den eneste stjernen som ikke er en fiksstjerne er solen, idet denne, sett fra Jorden, beveger seg langs en storsirkel over hele stjernehimmelen en gang i året. Denne storsirkelen heter ekliptikken.
Brunost
Beskrivelse
Ettersom ost lages av ostestoff og brunost av myse, det som er igjen av melka etter at ostestoffet er brukt til hvitost, er brunost egentlig ikke en ost hvis man definerer ost som det som lages av ostestoff. Definerer man derimot ost som det som i hverdagen omtales som ost, er brunost en ost. Brunost blir også kalt for geitost; også det er feil hvis man definerer geitost som ost som kun lages av geitemelk, for brunost lages både av myse fra kumelk og geitemelk, enten hver for seg eller i blanding. Velkjente typer av brunost er fløtemysost, gudbrandsdalsost og ekte geitost. Brunosten er halvfast og har smaksnyanser som sjokolade og karamell. I Sverige er ostetypen kjent som mesost.
Produksjon
De fleste brunoster lages av myse fra en blanding av kumelk og geitemelk. Noen varianter lages kun på én av delene. Smaken av brunost er ofte både kraftigere og skarpere enn vanlig hvit eller gul ost. Brunosten er halvfast.
Estlands forsvar
Historie
Etter at den tyske novemberrevolusjonen mellom 11. og 14. november 1918 gjorde slutt på den tyske okkupasjonen av Estland, leverte representanter for tyske styresmakter formelt over politisk makt til den estiske regjeringen. En ny militær invasjon, denne gangen fra bolsjevikenes Russland, fulgte et par dager etter. Dette markerte begynnelsen på den estiske uavhengighetskrigen. Det lille, lett utrustede estiske militæret, også kjent som Rahvavägi eller Folkevernet, ble til å begynne med drevet tilbake av Den røde armé helt til innenfor synsvidde av hovedstaden Tallinn. Bare 34 km skilte Tallinn fra fronten. Delvis på grunn av en våpenleveranse fra en britisk marinestyrke ble bolsjevikene stoppet.
Nasjonal forsvarspolitikk
Hovedmålene med forsvarspolitikken er å utvikle og vedlikehold en troverdig kapasitet til å forsvare nasjonens vitale interesser, og å sørge for at styrkene kan samvirke med andre væpnede styrker fra Nato og EU-land, samt å bidra til hele spekteret av Nato-operasjoner.
I krigstid skal estiske styrker forsvare estisk territorium, for å rede grunnen for mottak av og samarbeid med allierte styrker, beholde kontrollen over nasjonalt luftrom og søke å forsvare viktige installasjoner mot luftangrep i samarbeid med allierte.
Jomfrufisker
Kroppen er som regel flattrykt fra sidene. Nesten alle arter har bare ett nesebor på hver side, en egenskap de kun deler med ciklidene. Munnen er liten, og sidelinjen er usammenhengende. De har én ryggfinne. Gattfinnen har 2, eller svært sjelden 3, piggstråler. Svelgtenner forekommer ikke. De er fargerike, og fargene varierer mellom ulike individer og lokaliteter hos samme art. Maksimal lengde er 30 cm.
Estlands forsvar
Internasjonale forhold
Nasjonalforsamlingen Riigikogu vedtok Atlanterhavstraktaten 10. mars 2004, og brakte Estland inn i Nato. Siden 29. mars samme år har Estland vært fullverdig Nato-medlem; dette har også vært et av deres viktigste mål siden uavhengigheten. USA er blant landene Estland samarbeider tett med innen forsvar og sikkerhet.
eMilitært/CERT
25. juni 2007 møtte den estiske presidenten Toomas Hendrik Ilves den amerikanske presidenten George W. Bush. Blant emnene som ble diskutert var angrepene på den estiske informasjonsinfrastrukturen. Angrepene gjorde at et antall militære organisasjoner rundt i verden revurderte sin holdning til nettverkssikkerhet, og dennes plass i moderne militær doktrine. 14. juni 2007 holdt Natos medlemsland et møte i Brussel, hvor de kom med en felles uttalelse hvor do lovte øyeblikkelig handling. De første resultatene var ventet høsten 2007.
Norsk Ponniavlsforening
Norsk Ponniavlsforening (NPA) er en interesseforening for oppdrettere av ponnirasene connemara, dartmoor, exmoor, gotlandsruss, new forest, sportsponni, shetlandsponni og welsh.
NPA er registrator for alle ponnier i Norge. Det vil si at de utsteder eller stempler hestepass for ponnier.
Joseph Nicéphore Niépce
I 1829 begynte han et samarbeid med Louis Daguerre, for å forbedre fotograferingsprosessen. Niépce døde imidlertid brått av slag i 1833.
Spooks
Serien ble etterfulgt av spillefilmen Spooks: The Greater Good i 2015.
Stiftsgården
Paleet oppføres
Stiftsgården ble reist i årene 1774-1778 av geheimerådinne, enkefru Cecilie Christine von Schøller. Hun var datter av kommanderende general nordenfjells, Johan Friedrich Frølich, og hans hustru Hilleborg von Wettberg, med et imponerende anegalleri i dansk høyadel.
Spooks
Sesong 4
I episode syv forlater Fiona Carter programmet, fordi skuespilleren som spilte henne, Olga Sosnovska, var gravid under filmingen og valgte derfor å forlate programmet. Fiona forsøker å drepe sin vanvittige tidligere ektemann, som hun trodde ble hengt flere år tidligere. Imidlertid bortfører ektemannen henne, og skyter henne i Adams nærvær når hun forsøker å stikke av fra ham. Karakteren hennes blir deretter erstattet av Jo Portman (spilt av Miranda Raison) som kommer til MI5, etter at hun ble rekruttert av Adam Carter i en tidligere episode.
Sesong 7
Skuespiller Peter Firth kommer tilbake i rollen som avdelingssjef Harry Pearce, sammen med Alex Lanipekun som Ben Kaplan, samt Hugh Simon i rollen som Malcolm Wynn-Jones. Miranda Raison har rollen som Jo Portman, og Gemma Jones i rollen som Connie James. I den første episoden dør den sentrale karakteren Adam Carter (spilt av Rupert Penry-Jones) i en eksplosjon planlagt av en gruppe terrorister i London.
Karakteren Ros Myers (spilt av Hermione Norris) vender tilbake til TV-serien etter å ha vært undercover-agent i Moskva. Richard Armitage slutter seg til rollebesetningen som karakteren Lucas North, en agent som har sittet i russisk fengsel de siste åtte årene, etter å ha blitt avslørt som britisk spion. Karakteren hans blir løslatt som en del av en spion-utveksling. Etter Adams dødsfall blir Ros Myers utnevnt til ny seksjonsleder.
Sesong 9
Lucas North avslører også at hans egentlige identitet faktisk var John Bateman, og at han hadde drept den virkelige Lucas North og tatt over jobben hans for MI5. Lucas har en konflikt med Harry Pearce, og Pearce tror at Lucas kommer til å drepe ham. Senere ønsker den nye innenriksministeren å foreta en fullstendig undersøkelse av MI5 og deres handlinger.
A-VM i ishockey 1993 for menn
Verdensmesterskapet i ishockey i 1993 (A-VM) ble arrangert i Tyskland 18. april til 2. mai. Kampene ble spilt i München og Dortmund. Tolv lag deltok, det ble først spilt gruppespill med seks lag i hver gruppe der de fire beste lagene gikk videre til kvartfinaler. Det var det 57. verdensmesterskapet og Russland beseiret regjerende verdensmesterne Sverige i finalen og ble verdensmestere for første gang.
Arnold Peter Møller
Han stiftet i 1904 A/S Dampskibsselskabet Svendborg (i dag A.P. Møller – Mærsk) sammen sin far, kaptein Peter Mærsk Møller, men ønsket å opprette et nytt dampskipsselskap der han selv hadde det avgjørende ord. Dette selskapet, Dampskibsselskabet af 1912, ble stiftet i 1912. Begge disse selskapene er i dag en del av A.P. Møller – Mærsk.
Han døde i 1965 og er begravd på Hellerup kirkegård.
Ask og Embla
Kvinnenavnet Embla har vært forsøkt forklart på ulike måter, også som vinranke. Flere, blant dem Sophus Bugge, har foreslått almetreet ut fra at ordet «Embla» og ordet «alm» kunne ha hatt et felles opphav en gang i tiden, og muligheten har også vært holdt åpen for at Embla ikke refererer seg til en reell vekst i det hele tatt. Bokstavrimet Ask/Embla mot Bibelens Adam og Eva kan tyde på at dikteren henviser til den bibelske skapelsesmyten.
Clément Ader
Med støtte fra det franske krigsdepartementet utviklet og konstruerte Ader Avion III. Den minnet om en enorm flaggermus i silke og tre med et vingespenn på 14,5 m, og utstyrt med to firebladete, vridbare propeller som ble drevet av en dampmaskin på 30 hk (22 kW). Etter omfattende takseprøver forsøkte Ader å fly i Satory den 14. oktober 1897.
Liberty Hall (Dublin)
Bygningen ble reist mellom 1961 og 1965. Den har 16 etasjer, og var opprinnelig kledd i ikke-reflekterende glass. I 1972 knuste en bombeeksplosjon de fleste vinduene, og man satte inn reflekterende glass, noe mange mener ødela det estetiske inntrykket. En utsiktsplattform som nettopp hadde blitt åpnet ble stengt av sikkerhetsgrunner.
Kincardine Castle
Kincardine Castle er en festning i Kincardineshire i nordøstlige Skottland.
Toralf
Toralf har norsk navnedag 29. april.
The O’Rahilly
Michael Joseph O'Rahilly, på irsk Mícheál Seosamh Ó Rathaille or Ua Rathghaille, i samtiden kjent som The O'Rahilly (født 22. april 1875 i Ballylongford i Kerry i Irland, falt i kamp 29. april 1916 i Dublin) var en irsk nasjonalist som tok del i påskeopprøret og falt i kamp mot britiske styrker.
Kerstin Ekman
Kerstin Lillemor Ekman (født 27. august 1933 i Risinge i Östergötland, Sverige), døpenavn Kerstin Lillemor Hjorth, er en svensk forfatter.
Håndball-VM 1962 for kvinner
5.
7.
Alvdal kirke
Alvdal kirke er en langkirke fra 1861 i Alvdal kommune, Innlandet fylke.
Vardø kirke
Inventar
Under galleriet henger en gammel minnetavle fra 1647.
Tidligere kirker
Den første kirken i Vardø ble bygd i 1307 og var den første kirken i Finnmark. Kirken ble bygd omtrent samtidig som Vardøhus festning ble anlagt og lå trolig rundt dagens plassering for kirken. Kirken stod i 404 år fram til den ble revet i 1711. Ny kirke ble innviet i 1714. Denne ble etterhvert flyttet og materialene som var brukt til kirke ble benyttet til boliger i stedet. I 1869 stod en ny kirke klar. Denne var nesten identisk med en kirke bygd i Vadsø noen år tidligere. Kirken ble først skadet under krigen, før den ble brent ned i 1944. Mesteparten av inventaret forsvant, men noe ble reddet ut.
Deset kirke
Byggverket er i tømmer og har 140 plasser.
W.A.S.P.
W.A.S.P. er et amerikansk heavy metal-band. Det ble stiftet i Los Angeles, California i 1982 av Blackie Lawless, Randy Piper og Chris Holmes. Piper og Lawless spilte sammen i et annet band før, Sister, og bekjentskapet med Holmes er også knyttet til dette bandet.
W.A.S.P. ble raskt et beryktet band etter debutsingelen «Animal (Fuck Like a Beast)», ikke minst på grunn av sitt heftige sceneshow som inneholdt blod, hodeskaller og tortur av halvnakne damer, samt rått kjøtt som ble kastet ut til publikum. Ryktet deres førte til at formannskapet i Drammen nektet dem å opptre som support for Iron Maiden i Drammenshallen i 1986.
Kim Il-sung
Tidlige år
Han vokste opp og ble angivelig født i Mangyongdae, en landsby som nå er sammenvokst med Pyongyang. Kims fødenavn var Kim Sŏng-ju (Kim Seong-ju). Han hadde to brødre. Faren var «landsbygdintellektuell» og drev noe undervisning, kontorarbeid og urtemedisin. Faren hadde stort sett nok til å brødfø familien.
Inn i Den røde armé; Japan kapitulerer
Kim ble avhørt av sovjetiske myndigheter, fikk fastslått sin identitet, og ble sendt på militæropplæring. Han ble kaptein og senere major i Den røde armés 88. infanteribrigade, dannet i 1942, som bestod av geriljakrigere fra Mandsjuria. Brigaden holdt til i Vjatskoje utenfor Khabarovsk. Kim ledet flere tokt inn i Mandsjuria. Mens Kim Il-sung og hans kone Kim Jong-suk bodde i Sovjetunionen, fikk de to sønner: Kim Jong-il og Kim Man-il.
I den nordkoreanske propagandaen heter det at Kim Il-sung ledet «Det koreanske folkets frigjøringshær», som drev japanerne ut av Korea, uten kinesisk eller sovjetisk hjelp. Denne hæren har aldri eksistert. Kinesiske og sovjetiske militærhistorikere har utelatt opplysninger om Kim i fremmed tjeneste, som ikke passer med den nordkoreanske historiefortellingen.
En nyttig alliert i Pyongyang
Sovjetunionen hadde sett for seg den koreanske nasjonalisten Cho Man-sik som leder for en marionettregjering, men fikk ham ikke til å samarbeide på sine premisser. Lokale kommunister, som Park Hon-young, hadde liten støtte.
Opprinnelig så man for seg felles valg i de to okkupasjonssonene, kontrollert av FN, men i 1948 ble Nord- og Sør-Korea proklamert som selvstendige stater. Begge anså seg for å være den eneste lovlige regjeringen for hele Korea. Kim Il-sung ble statsminister i Nord-Korea, offisielt Den demokratiske folkerepublikken Korea. Det begynte å formes en personkult rundt Kim med Stalin som forbilde.
Pariastat med atomvåpenprogram
Nordkoreanerne fortsatte å selge våpen og militær ekspertise til mange regimer i Afrika, slik som Robert Mugabe i Zimbabwe, Idi Amin og Milton Obote i Uganda og Mengistu Haile Mariam i Etiopia. De rettet også sin oppmerksomhet mot små øystater i Karibia og Stillehavet.
Hverken Sovjetunionen eller Kina ønsket å dele sin atomvåpenteknologi med Nord-Korea, som allerede i 1950-årene hadde ambisjoner om å bli en atomvåpenmakt. Sovjetunionen, Kina og Øst-Tyskland åpnet derimot for forskningssamarbeid for fredelige formål, og Kim så for seg å industrialisere landet med atomkraft. Først i 1980-årene begynte Nord-Korea for alvor å utvikle egen atomvåpenteknologi.
Tidlig i 1990-årene ble det klart at Nord-Korea førte for Det internasjonale atomenergibyråets inspektører bak lyset. Det førte til en sikkerhetspolitisk krise. Mens resten av verden rustet ned etter Sovjetunionens fall, rustet landene i Øst-Asia opp. I 1993 aktet Nord-Korea å trekke seg fra Ikkespredningsavtalen. USAs tidligere president Jimmy Carter reiste til Nord-Korea i juni 1994 og overtalte Kim Il-sung til å forhandle. Da Kim Il-sung døde noen uker etter, førte det til usikkerhet. Nord-Korea og USA undertegnet likevel en nedrustningsavtale i oktober samme år.
Sykdom og tilbaketrekning
Kim Il-sung skal ha utviklet flere livsstilssykdommer, som diabetes, høyt blodtrykk og hjerteproblemer. Det ble aldri avslørt for nordkoreanere flest. Han fikk fra 1970-årene en stor utvekst i nakken. Fordi den ble forsøkt skjult, spekulerte mange utlendinger i om det kunne være en kreftsvulst. I virkeligheten var det en kalsiumavleiring under huden (kalsinose).
Kim Il-sung døde av et kraftig hjerteinfarkt på sitt landsted i Hyangsan om ettermiddagen den 8. juli 1994. Han var 82 år gammel. Dødsfallet ble meldt 34 timer senere, etter den tradisjonelle konfutsianske sørgeperioden. En obduksjon påviste, ifølge myndighetene, arteriosklerose som årsak til infarktet.
Kim Jong-il erklærte ti dager landesorg frem til bisettelsen. Alle fornøyelser var forbudt. Det var store opptog ved alle statuer av Kim Il-sung. De voldsomme sorgreaksjonene har, ved siden av oppriktig sorg og fortvilelse, blitt forklart med både indoktrinering og massesuggesjon. Det var også straffbart ikke å sørge nok.
Tom Robbins
Tom Eugene Robbins (født 22. juli 1932 i Blowing Rock, Nord-Carolina, USA) er en amerikansk forfatter. Hans romaner er ofte komplekse, ville historier med en sterk understrøm av sosial kommentar og satire. Han er særlig kjent for særegne historier, kreativt språk og vittige observasjoner. Hans roman Even Cowgirls Get the Blues (1976) ble filmatisert i 1993 av Gus Van Sant.
Olaf Karling
Olaf Karling ble som 17-åring i 1925 medlem i det daværende Norsk Sjørestaurasjonsforbund, som kort tid etter ble hetende Norsk Stuert- og Kokkforbund. Der ble han bare 21 år gammel forbundsstyremedlem. Da Stuert- og Kokkforbundet i 1933 gikk inn i Norsk Matros og Fyrbøter Union skiftet forbundet navn til sitt nåværende, Norsk Sjømannsforbund.
Pest
Nyere tid
I dag finnes pestbakterien på alle kontinenter, men det er bare i deler av Afrika at pest utgjør et helseproblem. Årlig smittes over 2000 mennesker av pest hvorav en tidel dør – de fleste på Madagaskar og i Kongo. Pest forekommer også relativt hyppig mellom gnagere i Amerika, blant annet i Rocky Mountains, men det er ytterst sjelden at mennesker smittes her.
Carl Adolf Dahl
Han var født i Idd i Østfold, men kom til Trondheim i 1859 og begynte i den nyopprettede stillingen som stadsingeniør (byingeniør) der.
Megabit
Enheten megabit er nært knyttet til enheten mebibit, som alltid er lik 220 = 1 048 576 bit.
Ølglass
Et tykt ølglass overfører temperaturen sin til ølet, mens et tynt glass tillater brukeren å temperere ølet i hånden. Flere typer ølglass har stett som hindrer varmen fra hånden i å nå ølet.
Gjuratinden
Gjuratinden ble besteget i 1880. To gutter, Iver Kavli og Bård Moen, på bare 12 år var ved foten av fjellet på sauegjeting. De bestemte seg for å klatre til topps, alene opp på nordøstsiden.
Arne Synnes
10. juni 1983 ble han utnevnt til statssekretær i Handelsdepartementet, en stilling han hadde til 8. mai 1986. Fra 17. oktober 1997 til 14. oktober 1999 var han statssekretær i Finansdepartementet. Fra 15. januar 2004 var han ambassaderåd i Riga med næringslivsansvar for de baltiske land.
Papegøyefisker
Papegøyefisker (Scaridae) er en familie av saltvannsfisker.
Navnet på familien skyldes at tennene på kjevene er vokst sammen så de minner om et papegøyenebb. Dette «nebbet» brukes til å raspe alger fra koraller. I svelget sitter et annet sett med tenner som maler opp koraller og kalkalger. Mye av den hvite sanden på korallrev har gått igjennom tarmsystemet til papegøyefisker.
Maurice Utrillo
Utstillinger og salg i 2010
I 2010 ble flere retrospektive utstillinger arrangert. Et ved Oglethorpe University Museum of Art, og et i Montmartre i Paris, som 30. november 2010 auksjonerte bort flere enn 30 av Utrillos arbeider. Arbeidene tilhørte samlingen til kunsthandleren Paul Pétridès, som også samler på arbeidene til den franske kunstneren Jacques Thévenet. Auksjonen etterfulgte utstillingen av Suzanne Valadon og Maurice Utrillos arbeider, arrangert i Paris i 2009.
Nordre Osen kirke
Byggverket er i tømmer og har 316 plasser. Den er tegnet av Ivar Wiehe-Næss. Han var opprinnelig fra Osen, men var utvandret til Chicago da han fikk oppdraget.
Krigsreportasje
Krigsreportasje betegner journalistisk reportasje om en krig. Reportasjen kan omfatte de politiske og militære begivenhetene i seg selv, men også bakgrunnsreportasje om diplomatiske, økonomiske og humanitære forhold.
John Tyler
John Tyler (født 29. mars 1790, død 18. januar 1862) var USAs tiende president. Han var visepresident under William Henry Harrison som døde nøyaktig en måned etter at han hadde tiltrådt, og Tyler ble dermed den første visepresidenten som tok over presidentembetet som følge av presidentens død. Som følge av dette ble han aldri tatt på alvor i samtiden. Han ble helst referert til som «den fungerende presidenten».
Bakgrunn
Han ble ansett for å være en prinsippfast mann som satte den amerikanske konstitusjonen over partipolitikk. Selv gjorde han lite eller ingenting for å posisjonere seg som kandidat til visepresidentvervet. Det har blitt hevdet at Whig-partiet endte opp med Tyler som kandidat i tospann med presidentkandidat Harrison, i håp om å vinne stemmer i sørstatene.
Presidentperioden
Da Tyler nedla veto mot opprettelsen av en føderal bank (stikk i strid med Whigs-partiets vedtak), trådte samtlige medlemmer av kabinettet tilbake, med unntak av utenriksminister Daniel Webster, som kun ble på sin post på grunn av viktige forhandlinger med Storbritannia om grensedragninger.
Evanger kraftverk
Kraftstasjonen er utstyrt med tre peltonturbiner med en ytelse hver 110 MW totalt 330 MW. Midlere årsproduksjon er på 1 267 GWh, noe som gjør det til Norges tiende største.
Eier
Objektet kan ikke benyttes av andre, uten etter avtale med eieren.
Eva Knardahl
Kunstnerisk virke
I USA gav samarbeid med pianisten Artur Rubinstein, komponisten Igor Stravinskij og dirigentene Rafael Kubelík, Henry Mancini og André Previn store kunstneriske fremganger. Senere samarbeid med dirigenter som Sixten Erling og Kirill Kondrasjin førte til suksesser i Europa.
I perioden 1977–1980 spilte Knardahl inn alle Griegs klaververker på plate.
Oksebotn kraftverk
Oksebotn kraftverk er et vannkraftverk som ligger i Voss kommune i Vestland. Kraftstasjonen er bygget i dagen og startet produksjonen i 1988.
Nedslagsfeltet er på 45,7 km², og tilsiget på 120 millioner m³.
Gallmygg
Levevis
Gallmygg er ufarlig og stikker ikke, slik som stikkmygg, eller biter som knott. Men noen arter er skadedyr på planter, i hager og i landbruket.
Overvintringen skjer for mange arter som larve i gallen selv om planten visner og dør. Gallmygg gjennomgår en fullstendig forvandling, og om våren forpupper den seg, og klekkes en tid senere. Enkelte gallmyggarter utvikler aldri pupper og voksne generasjoner, men gjennomgår pedogenese, der larvene reproduserer uten å pare seg. Hos noen arter vil larvene leve som parasitter inne i moren og til slutt spise henne opp inennfra. Hos andre arter blir larvene klekket i morens puppe.
Forrest Towns
Towns var hekkeløper og hadde i løpet av karrieren bare én virkelig stor sesong: 1936. Dette året var han ubeseiret, han satte to verdensrekorder på spesialdistansen 110 meter hekk, og fra dette året stammer hans 20 beste tider. Til Towns store lykke var dette også et olympisk år.
Kallfossbrua
Kallfossbrua er ei veibru på europavei 39 i Skaun kommune i Trøndelag. Brua er 139 meter lang. Den er en del av nye E39 mellom Klett og Bårdshaug, som ble åpnet 30. juni 2005.
Gazanfar Musabekov
Under Josef Stalins utrenskninger, ble han i juni 1937 arrestert, anklaget for forræderi mot Sovjetunionen, dømt til døden og henrettet den 9. februar 1938.
Mafdet
Mafdet er i henhold til oldtidens egyptiske religion og mytologi en gudinne som beskyttet mot slanger og skorpioner og ble ofte representert som en enten form for katt eller mungo. Hun var tilstede i den egyptiske gudeverden så tidlig som i det første dynasti. Mafdet var guddommeliggjøringen av juridisk rettferdighet, og muligens også fysisk avstraffelse, inkludert henrettelser. Hun ble også assosiert med beskyttelsen av kongens kammer og andre hellige steder, og med beskyttelse av giftige dyr, som ble sett på som overtredere mot Maat.
Slangedreperen
Mafdet var en av de eldste guddommer og antatt være den første kattegudinne, før Bast og Sekhmet. Hun var framtredende under styret til farao Den under det første dynasti. Hennes bilde framstår på et fragment av steinkar fra hans grav og er omtalt i en dedikasjon på Palermosteinen. Hun er også omtalt på pyramidetekstene i Det gamle rike som beskytter av solguden Ra mot giftige slanger. Hun ble betraktet som en datter av Ra.
Feltspat
Mineralogi og kjemisk sammensetning
KAlSi3O<SUB>8</SUB> (kalifeltspat ; mikroklin og ortoklas, Or),
Ett trekk som er typisk ved feltspatene er evnen til å danne tvillingkrystaller. Hos alkalifeltspat er Karlsbad-tvillinger vanlig, mens hos plagioklas er albitt-tvillinger, hvor annethvert individ har lik orientering, svært vanlig.
Bruk
Feltspat brukes også ofte som halv-edelstein i smykker eller prydgjenstander.
Kim Larsen (fotballspiller)
Klubbkarriere
I 2000 signerte han for Odd Grenland, hvor han ble i tre sesonger. De to første årene ble han klubbens toppscorer, og fikk totalt med seg 76 kamper og 33 mål. I en kortere periode var han også på utlån i Raufoss. I Larsens første sesong i Odd Grenland, ble han også cupmester.
VM i turn 1989
Det 25. verdensmesterskapet i turn ble arrangert i perioden 14. til 22. oktober 1989, i Stuttgart i Vest-Tyskland (dagens Tyskland).
Ou
Ou eller OU kan være:
Funna kraftverk
Kraftverket henter inn vann fra Funnsjøen, som reguleres mellom 442 og 431 moh. Det hentes også inn vann fra et bekkeinntak. Fallhøyden er 341 meter. Nedbørsfeltet til verket er på 64,3 km². Magasininnholdet er på 64 millioner m³.
Eddie Steeples
Steeples spilte rollen som Darnell Turner i NBC-serien My Name Is Earl, som hadde premiere den 20. september 2005 og gikk i fire sesonger. Steeples var i serien kjent som «Crab Man».
Rivil
Rivil begynte i Dorthonion, og derfra fløt den mot nordvest helt til den møtte elva Sirion i Serech myrene.
Rivils kilde var det stedet hvor orken som drepte Barahir og hans følge slo leir, og Beren angrep dem der, og tok Barahirs ring før han unnslapp igjen.
Sjekk
I en del land, blant annet Storbritannia, Frankrike og USA, er sjekk et svært vanlig betalingsmiddel. Da det ble vanligere med minibanker for å ta ut kontanter, og med betalingsterminaler i forretninger for å bruke bankkort etter hvert med magnetstripe, ble sjekkbruken dyrere og mindre attraktiv for forbrukere.
Høstutstillingen 900moh
Arrangementet ble i 2008 til i et samarbeid mellom Beitostølen Resort, Galleriservice og Carpe Futura. Ansvarlig for utstillingen var Bjørn Hurum. På vernissasjen var det nærmere 500 gjester. Blant utstillerne dette året var Bratsberg og Solem i tillegg til Rino Larsen og Helle Wårås.
Janez Polda
Janez Polda (født 1924 i Mojstrana, Kranjska Gora, død 20. mars 1964 samme sted) var en slovensk skihopper som konkurrerte for Jugoslavia.
Randy Matson
James Randel «Randy» Matson (født 5. mars 1945 i Pampa i Texas) er en amerikansk tidligere kulestøter. Under OL i Tokyo 1964 vant han sølv med 20,20 m bak landsmannen Dallas Long. Fire år senere ble han olympisk mester i Mexico by 1968, med 20,54 m.
Den demokratiske republikken Afghanistan
Kommunistene kommer til makten, 1978
Politisk lederskap av Afghanistans Demokratiske Republikk ble innsatt innen tre dager av den militære overtakelsen. Etter tretten år med konspiratorisk aktivitet, kom de to fraksjonene av ADFP til syne i offentligheten. De nektet til å begynne med å innrømme sitt marxistiske tankegods. Khalqs dominans ble raskt tydelig. Taraki ble president, statsminister og generalsekretær av ADFP. Parchams leder, Babrak Karmal, og Amin ble utnevnt til visestatsministre. Kabinettet ble delt elleve mot ti, med Khalq i flertall. Khalq dominerte revolusjonsrådet som skulle tjene som den herskende regjeringsorganet. Innen uker begynte renselsen av Parcham og innen sommeren ble Khalqs noe forvirrede sovjetiske beskyttere blitt klar over hvor vanskelig det ville bli å temme dens radikalisme. Ødeleggelsen av Afghanistans herskerelite hadde begynt rett etter maktovertakelsen. Henrettelser, (Parcham-ledere hevder at nærmere 11 000 i løpet av Taraki/Amin-perioden), flukt i eksil og senere ødeleggelsen av Kabul ville bokstavelig talt fjerne den store majoriteten av de rundt 100 000 som hadde vært Afghanistans elite og middelklasse. Deres tap brøt nesten totalt kontinuiteten av Afghanistans lederskap, politiske institusjoner og deres sosiale grunnlag. Karmal ble sendt til Tsjekkoslovakia som ambassadør, sammen med andre som ble sendt ut av landet. Amin så ut til å være den som dro mest nytte av denne strategien.
Opposisjonsstyrkene
Observatører fra utsiden identifiserer ofte de to krigende gruppene som «fundamentalister» og «tradisjonalister.» Rivalisering mellom disse gruppene fortsatte i løpet av den afghanske borgerkrigen som fulgte etter Sovjetunionens tilbaketrekning. Rivaliseringen mellom disse gruppene brakte afghanernes forhold til vestens oppmerksomhet og det var dem som mottok militær assistanse fra USA og et antall andre land.
Andre bånd var også viktige i å holde sammen noen motstandsgrupper. Blant disse var forbindelser innen sufi-ordenen ledet av Pir Sayyid Gilani. En annen gruppe, sjiamuslimene i Hazarajat, organiserte flyktninger i Iran.
Fraksjonalisme
Sosiale, språklige og regionale opphav og forskjellige grader av marxistisk radikalisme hadde drevet fraksjonalismen fra begynnelsen. Da sovjetiske styrker invaderte, stod en 15 år gammel historie av uenigheter, mislikelse, rivalisering, vold og mord bak dem. Hver ny episode førte til stadig mer fremmedgjøring. Hendelser hadde også en tendens til å skape nye undergrupper. Hafizullah Amins mord av Taraki delte Khalqiene. Rivaliserende militære klikker delte Khalqiene enda mer.
Den sovjetiske avgjørelsen om å trekke seg ut, 1986–1988
Mye av substansen i programmet skjedde i realiteten på bakkenivået med desillusjonerte mujahedin-kommandører som godtok å samarbeide som regjeringsmilitser. Mujahedin-lederskapet gjorde retorisk krav på at programmet ikke hadde noen sjanse til å lykkes. For sin del beroliget Najibullah sine tilhengere at det ikke ville bli gjort noen kompromiss over «det en hadde fått gjennomført» gjennom Saur-revolusjonen. Det forble en fjern drøm. Mens et propagrandaforsøk med stor flid ble rettet mot både afghanske flyktninger og pakistanere i Den nordvestlige grenseprovinsen, var programmet et nederlag for Moskvas håp om å fullføre en politisk avtale som kunne gjennomføre deres ønske om å trekke ut styrkene.
Najibullahs konkrete oppnåelse var konsolideringen av hans væpnede styrker, ekspansjon av samarbeidende milits-styrker og en økende andel av bybefolkningens, under hans kontroll, akseptering av hans regjering. Som et propagandaforsøk, lyktes «nasjonal gjenforening» i å vinne tid for å forberede seg på borgerkrig etter at Sovjet trakk seg ut.
Pakistans forsøk på en politisk løsning, 1987–1988
Pakistan var den eneste hovedaktøren som kunne overbevise mujahedin om noe annet. Dets nære forhold med partiene det var verter for hadde formet deres krig og politikk. Deres avhengighet av Pakistans våpen, trening, finansiering og godkjennelse hadde vært nesten total. Men innen 1987 hadde Pakistans utenrikspolitikk blitt fragmentert. Utenriksministeren arbeidet med Diego Cordovez for å skape et formular for en «nøytral» regjering. President Zia-ul-Haq var fast bestemt på at en politisk løsning som gav mujahedin fordelen var essensiell og arbeidet hardt for å overbevise USA og Sovjetunionen. Riaz Muhammed Khan argumenterer at uenighet innen militæret og med Zias økende uavhengige statsminister, Muhammed Khan Junejo, bøyde av Zias forsøk. Da Mikhail Gorbatsjov annonserte en sovjetisk tilbaketrekning uten en fredsavtale på sitt Washington, D.C. møte med president Reagan 10. desember 1987, var muligheten for en politisk løsning tapt. Alle hovedaktørene var etter dette opptatt av å fullføre Genève-prosessen.
Theodor Kittelsen
Han var en utpreget litterær billedkunstner, og skrev tekster i og til mange av bildene. Flere av arbeidene hans kan utmyntes episk. Et høydepunkt er boka Svartedauden.
Utdanning og tidlige kunstverk
Økonomien tvang ham hjem i 1880, og han bodde i Kragerø et års tid før han fortsatte sine vandre- og læreår. Sommeren 1881 besøkte han Wilhelm Peters i Asker, før han leide seg atelier i bygården Pultosten i Grensen. Denne høsten ble han engasjert som eventyrtegner, og fikk sin første illustrasjon på trykk. I 1882 avtjente han militærtjeneste, arbeidet på eventyrillustrasjonene sammen med Werenskiold, fikk statlig stipend og reiste til Paris.
Natt over Soria Moria slott
Dagen etter at han døde hadde Henrik Sørensen (skjult bak signaturen "Mår") et minnedikt i Dagbladet:
Maleren
Fra 1900 og framover tok han igjen opp maleriet, både som oljemaleri, akvarell og pastell. Det var i denne (forholdsvis) sene perioden at han skapte de fleste av de motivene som i dag regnes som folkekjære og typiske for hans arbeid: Serien Soria Moria slot (olje) ble laget i 1900, og han illustrerte fra 1907 av flere av folkeeventyrene. Han utga i 1911 boken Soria Moria slot.
Los
Los, lós eller skipslos (av ty. lots(man) fra m.eng. lodesman av gm.eng. lad = vei, jfr. lei(a) eller led(en)) er en veiviser som rettleder skip i havneområder og ukjente farvann, en navigatør med ekstraordinær lokalkompetanse om et bestemt område, en kunnskap som er nødvendig når større skip skal seile innenskjærs. Los, som uttrykk, brukes imidlertid også i en viss utstrekning som en generell beskrivelse om veivisere (såkalte kjentmenn) på land. Likeledes brukes uttrykket los eller lòs (av norr. los = (opp)løsing; i sammenheng med løs, løsing eller løysing) om løse jakthunder som halser (gjør, bjeffer) under forfølgelse av et bytte, under jakt, for å lose (anvise) jegeren hvor byttet befinner seg.
Erik Nodland
Nodland var kaptein for laget fra Asker og Bærum som vant QuizDan på NRK i 2014.
Is There Anybody Out There? The Wall Live 1980–81
Disk en
Alle sangene er skrevet av Roger Waters unntatt der annet er notert.
Anne Therese Tveter
Sammenlagt i Verdenscupen
– = ikke deltatt på distansen for nevnte sesong.
Brødtekst
Før i tiden ble typografenes lønn beregnet ut fra antall linjer de hadde satt. Brødteksten gikk fort å sette og det var i hovedsak det som ga setteren penger til det daglige brød. Brødtekst kalles også brødsats eller brødskrift.
Soppmygg
Levevis
Larvene utvikles i sopp, ved råtnende treverk eller under bark. Larvene er nakne og glatte, hvite eller blekt gule med et mørkere hode, og spiser organisk materiale (sopp, råtnende planter). Noen arter lever av andre mindre insekter, noen lever i sopp av andre insekter som også lever i soppen. Soppmygg er særlig tallrike på skogbunnen. Voksne individer kan finnes gjennom året, også noen få om vinteren, men de fleste av artene er aktive som voksne om høsten da de fleste soppene sender opp sine fruktlegemer.
Myster kraftverk
Konsesjonsvilkårene til drift av kraftverket setter krav til minstevannføring. Nedslagsfeltet er på 205 km² og tilsiget på 570 millioner m³.
Borghild Marie Nilsen
Hun døde i Tjølling i Larvik den 3. mars 2004, 110 år og 92 dager gammel.
Xiao (navn)
I 1977 viste en undersøkelse at Xiao var det 20. mest utbredte kinesiske slektsnavn i verden. I selve Kina er det på 30.-plass.